En buschauffør i Aalborg fik et brat wake up call, da han i nat kørte via Stationsmestervej og begyndte at krydse Hobrovej, da lyset blev grønt. For sydfra bragede en personbil pludselig ind i siden på bussen. - I bilen sad en 37-årig mand fra lokalområdet, som, formoder vi, var alkoholpåvirket og muligvis også påvirket af euforiserende stoffer. I sammenstødet blev han fastklemt og måtte skæres fri at redningsfolk fra Nordjyllands Beredskab, fortæller Bent Højgaard, vagtchef ved Nordjyllands Politi. Manden blev efter frigørelsen overdraget til ambulancefolkene på stedet, og han vil senere blive fremstillet i grundlovsforhør.
Politiet formoder, føreren var både alkohol- og narkopåvirket.